Liria e shtypit përballë sigurisë kombëtare
Debati për këtë temë është rihapur pasi Departamenti i Drejtësisë kontrolloi telefonatat e Associated Press
Gazetarët amerikanë janë indinjuar nga kontrolli që Departamenti i Drejtësisë i ka bërë telefonatave të gazetarëve dhe redaktorëve të agjencisë Associated Press. Departamenti i Drejtësisë i siguroi tabulatet telefonike, ndërsa hetonte për nxjerrjen e informacioneve për një bazë të al-Kaidës në Jemen. Pasi kjo ngjarje u bë publike, shumë vetë po shtrojnë pyetjen se si duhet balancuar liria e shtypit me sigurinë kombëtare. Këta të rinj që duan të bëhen gazetarë po bëjnë prova sesi të japin lajme në Newseum. Ata mësojnë sesi t’i japin lajmet, duke respektuar Amendamentin e Parë të Kushtetutës: lirinë e shtypit. Por kjo liri mori një goditje kur Departamenti amerikan i Drejtësisë kontrolloi fshehtas telefonatat e një periudhe dymujore të gazetarëve dhe redaktorëve tek Associated Press. Të rinjtë thonë se kjo ishte diçka e gabuar. Associated Press është një nga agjencitë më të mëdha dhe më të vjetra të shtypit. Mbi gjysma e banorëve të botës i shohin lajmet e saj. Gazetarët e agjencisë kishin shkruar një artikull për një operacion të CIA-s në Yemen që kishte parandaluar një komplot me bombë të al-Kaidës. Qeveria po bënte hetime për të zbuluar se kush ia kishte dhënë këtë informacion AP-së. Kështu, megjithëse liria e shtypit ishte komprometuar, Presidenti Obama thotë se është e vështirë të gjesh balancën e duhur me sigurinë kombëtare. Johnny Isakson, një senator republikan është i një mendjeje. Teknologjia po e ndryshon mënyrën sesi e bëjnë punën gazetarët, me internetin dhe mediat shoqërore. Por pavarësisht sesi ndryshon mënyra e mbledhjes së lajmeve, një përparësi mbetet e pandryshuar. Gazetarët duhet të garantojnë burimet se informacioni që japin do të mbetet konfidencial.